Konsertin pääsylipun hinta on 10€. Lippuja voi ostaa ennakkoon käsityöpuoti Talvikista sekä konserttipäivänä ovelta. Talvikissa maksuvälineenä on käteinen, konserttipäivänä maksuvälineenä myös kortti. Talvikin osoite on Pertuntie 29 ja puoti on avoinna ma-pe 10-16 ja la 10-14. Konsertin väliajalla on mahdollisuus kahvitteluun. Kahvilippuja (5€) voi ostaa konserttipäivänä ovelta.
Lahden Viihdekuoro ja Eläkeliiton Pertunmaan yhdistys ry
Eloon, iloon, elämään! Lahden Viihdekuoro järjestää yhteistyössä Eläkeliiton Pertunmaan yhdistyksen kanssa ystävänpäivän jatkot Pertunmaan Nuorisotalolla, osoitteessa Juhlakuja 1, sunnuntaina 15.2.2026 klo 15. LVK on lähes 40 laulajan perinteikäs neliääninen sekakuoro. Se perustettiin vuonna 1974 ja on nyt puoli vuosisataa ilahduttanut yleisöään monipuolisella viihdemusiikilla. Kuoro on esiintynyt Lahden seudun lisäksi eri puolilla Suomea ja lukuisia kertoja myös ulkomailla. Ystävänpäivän jatkoilla luvassa on iloinen ja koskettava konsertti täynnä tuttuja säveliä ja hyvää mieltä! Konsertissa kuullaan 20 kappaletta, musiikkia vanhoista iskelmäklassikoista uudempaan poppiin. Ohjelmassa ovat muun muassa Poika varjoisalta kujalta, Nosta lippu salkoon, Hetki lyö, Hiuksissa hiekkaa, Onnellinen mies, Jäätelöauto, Maailman toisella puolen, Katson autiota hiekkarantaa sekä tietysti konsertin nimikappale, Tuure Kilpeläisen Eloon iloon elämään. Lahden Viihdekuoroa johtaa Antti Laaksonen ja pianosäestyksestä vastaa Jarkko Kiiski. Lisää tietoa kuorosta: https://www.lahdenviihdekuoro.fi/ Tule viihtymään ja jatkamaan ystävänpäivää mukavan kuoromusiikin parissa!
Eloon iloon elämään, Lahden viihdekuoron konsertti